L’amo d’una casa ocupada de Barcelona cala foc a la façana per fer fora els esquàters Barcelona.- El moviment okupa de Barcelona treu fum. Ahir una vintena de joves va ocupar una casa abandonada, situada al districte de Sant Andreu, i el propietari va calar foc a la façana per fer-los-en fora. Alertats, la Guàrdia Urbana i els Mossos van anar a l’edifici, i en veure que els joves eren a dins van entrar-hi per ajudar-los a sortir, però els nois van rebre’ls a cops en creure que els volien desallotjar, segons la policia. Per això, van detenir nou joves acusats d’atemptar contra l’autoritat. Els esquàters van escollir ocupar ahir al migdia la casa de dues plantes del número 18 del carrer Torné, prop de la Meridiana, perquè asseguren que fa molts anys que està abandonada. Després d’una estona de treure-hi runa i deixalles, va aparèixer l’amo força nerviós, el qual no va escoltar la voluntat dels joves de donar-li un ús i va assegurar-los que era la seva finca i que la volia buida i va marxar empipat. Mitja hora després, l’amo va tornar carregat amb dues garrafes de gasolina, va ruixar la façana, fins i tot la finestra i la porta, i va calar-hi foc, amb els joves a dins, segons l’agència de notícies Liberinfo. Ràpidament van aparèixer els Bombers de la Generalitat, la Guàrdia Urbana i els Mossos d’Esquadra. Les quatre dotacions dels bombers que van desplaçar-s’hi van controlar el foc en un escàs quart d’hora, tot i que les flames van afectar l’interior de la casa. Un cop apagat el foc, els policies van entrar a la planta baixa per socórrer els joves, però aquests van començar a agredir-los malfiats que els feien fora, segons va informar un portaveu de la Guàrdia Urbana, que va confirmar que el propietari va tirar algun líquid inflamable a la casa. Arran d’aquesta oposició, van detenir nou dels esquàters no pas per un delicte d’ocupació il·legal sinó per haver atemptat contra agents de l’autoritat. Font: El Punt ----------------------------------------------------------------------------------- Una mica rocambolesc, tot plegat. I l'egoïsme de l'amo de la casa és impressionant! Abans la casa cremada o abandonada... A aquest no el detenen o què? 
Jo li hauria calat foc amb els okupes dins. EDITO. No ho havia llegit bé, veig que l'home va calar foc amb els okupis a dins. Pobre home, ara el denunciaran per això. La justícia és cega. 
Aquesta persona que ha intentat assassinar als okupes -cremant-los vius- és un pobre malalt, tu també? Aquesta persona no pot atorgar-se el dret d'assassinar aquesta gent. Fent-t'ho demostra que la seva qualitat humana és infinitament inferior a la d'aquests okupes, la teva també? 
Aviam, també el Titot va dir un cop que li hauria agradat que el Liceu s'hagués cremat ple de gent i no per això el consideraràs un malalt oi? Doncs el mateix per a mi. L'únic que pretenc amb el meu comentari una mica directe és que reflexioneu una mica quan defenseu a capa i espasa una colla de trinxeraires forrats de pasta que no saben què fer amb els calés dels seus pares i es dediquen a ocupar i assaltar les cases de l'altra gent. 
Si tu fas comentaris directes llavors tothom pot fer-ne també, suposo que ho entens. Pero dubto que entenguis res quan repeteixes allo de  Enric s forrats de pasta, com saps que ho són? En aquest cas sembla més versemblant d'afirmar que el  Enric  forrat de pasta és el propietari que, a sobre, és un malalt que s'atorga el dret d'assassinar la gent. 
Des de quan ser propietari d'una casa et converteix automàticament en estar forrat? T'asseguro que en aquest tema parlo amb 'propietat', car a casa meu som propietaris de més d'una casa i t'asseguro que de forrats res de res. A Sant Cugat del Vallès els maulets i altres joves sense ofici ni benefici van voler jugar a fer-se els okupes una temporada, cosa que es veu que fa més chic que no pas ostentar que véns de casa bona. Van ocupar una antiga masia de propietat municipal. Suposo que això feia més fashion que ocupar alguna de les propietats dels seus pares, és clar. Recordo quan els van desocupar: no se'ls va ocórrer altra cosa més intel·ligent que despullar-se i enfilar-se com a gats en zel pel teulat de la casa i cridar alguna consigna que semblés que passaven pena o gana. Mentrestant, els seus pares -algun regidor i alts comerciants del poble- s'ho miraven des de baix fent una cigarreta i observant que els policies no posessin un braç damunt dels seus fills. Fins i tot hi ha fotos en què es veu com algun policia dóna foc a un dels ocupants que, que valent, feia una cigarreta despullat dalt de la teulada. Al final tot va acabar en un numeret de circ per part d'aquests il·luminats i au que no ha estat res i almenys haurem sortit a la tele i tothom sabrà que som uns mega súper ultra tope revolucionaris i guay txatxi piruli. Cap persona té dret a ocupar casa d'altri. No costa tant d'entendre. 
El barri de Sant Andreu no és precisament Sant Cugat del Vallés, aixó confirma que no entens gaire de que va tot plegat. Tanmateix aquí l'interessant es que t'esveris tant per l'okupació pero que alhora et sembli bé que el propietari hi vulgui cremar vius als okupes. Et sembla malament l'okupació pero et sembla bé que aquesta persona s'atorgui el dret d'assassinar d'altres persones, fins i tot fantasejant en cremar-les vives tu mateix? 
Aviam, posat't a la pell de l'humil ciutadà que és propietari de la casa dels seus avis, per exemple. Tu et fas la idea del merder que et suposaria que de cop una colla de pollosos s'atrinxeressin a la que fóu la casa dels teus avis i parents? Creus de debò que podries raonar que marxessin d'allà tan tranquil·lament i pacíficament? Toca de peus a terra. Només cal que vegis com defensen a mort les cases que ocupen. Em fa gràcia, diuen que no pot haver-hi cases buides i renuncien a la propietat privada, però en canvi quan intenten fer-los fora s'hi atrinxeren i ho defensen a mort. Pollosos i a més poc coherents. Bravo. La estupidesa al poder... Mira, potser no està bé calar-los foc, no et diré que no, però t'asseguro que almenys ara aquesta colla de bàrbars s'ho pensaran una mica abans de cometre un delicte d'apropiació indeguda. M'agradaria veure què farien ells si els ocupessin casa seva, però t'asseguro que flors no et tirarien precisament, car prou és sabut com reaccionen violentament quan hom intenta fer-los fora d'allò que no és seu. La mateixa moneda, doncs. O és que només ells poden ser violents quan algú vol fer-los fora i la resta ha de callar i aguantar-los? Doncs no. 
Estaría bé que la gent poguès disposar d'equipaments per poder treure'ls profit a preus raonables, és a dir barats, per la gran majoría de joves que volen fer més que la merda del botellon i prou. Pero aixó no és la prioritat de l'ajuntament de Barcelona, més interessant en coses com el Fòrum aquell que va ser l'excusa per fer una operació immobiliaria brutal a l'àrea de Diagonal Mar que era dels darrers llocs per urbanitzar a Barcelona. Així que alguns amb esperit emprenedor decideixen, cansats d'haver de triar entre resignar-se a no fer res o esperar a que algun poder suposadament públic els dediqui una mica del temps, en tirar pel dret i crear-se el seu propi espai. A d'altres indrets els poders públics són conscients d'aquesta realitat i quan un immoble duu abandonat un cert temps s'ofereixen per actuar de mitjancer entre el propietari i el col.lectiu local de joves que mostra interès en treure'l profit. 
Ho sento però no em convenceràs. La propietat privada és un dret universal i em nego a acceptar que la propietat privada d'una persona s'hagi de veure condicionada a la voluntat d'un tercer. No. Una altra cosa és el Fòrum. És evident que allò només va servir per a encobrir una especulació que no es donava des dels jocs olímpics. Però això no justifica l'ocupació. La ocupació i la violació de la propietat privada d'altri no tenen justificació ni argument possible i s'ha de castigar i penalitzar amb mesures severes, efectives i que garanteixin que l'ocupant no hi torni una altra vegada. 
No pretenc convencer a ningú, simplement poso les coses al seu lloc. El dret a la propietat hem sembla molt respectable, pero aixó es fa servir per desviar l'atenció els veritables responsables i beneficiats de l'especulació immobiliaria. Dels responsables de les greus dificultats que te molta gent per accedir a vivendes dignes en condicions raonables. Un problema que pateix moltíssima gent que treballa un  Maria Cinta  només per poder hipotecar-se 50-60 anys, només per poder viure a alguna banda. Que hi hagin okupes no sobta, el que sobta és que no n'hi hagin més. En realitat són el mateix jovent irat que a l'estat francès s'ha mobilitzat contra el mateix mercat laboral cada vegada més precari on s'hi deixen els collons treballant només per sobreviure sempre al limit de l'exclusio social. Es a dir de la pobresa. Com demostrava una enquesta recent on es constatava que més del 60% de les famílies no arriben a fi de mes. Aixó és una forma de violència estructural que pateix moltíssima i cada vegada més gent que, com era d'esperar, s'hi torna.